Document ID: 32005D0200

ΑΠΌΦΑΣΗ ΤΗΣ ΕΠΙΤΡΟΠΉΣ
της 2ας Μαρτίου 2005
που επιτρέπει στην Εσθονία, τη Λεττονία, τη Λιθουανία και τη Μάλτα να θεσπίσουν αυστηρότερες απαιτήσεις όσον αφορά την παρουσία της Αvena fatua στους σπόρους δημητριακών προς σπορά
[κοινοποιηθείσα υπό τον αριθμό Ε(2005) 462]
(Τα κείμενα στην εσθονική, λεττονική, λιθουανική και μαλτεζική γλώσσα είναι τα μόνα αυθεντικά)
(Κείμενο που παρουσιάζει ενδιαφέρον για τον ΕΟΧ)
(2005/200/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (1), και ιδίως το άρθρο 14 παράγραφος 1α,
την αίτηση που υπέβαλαν η Δημοκρατία της Εσθονίας, η Δημοκρατία της Λεττονίας, η Δημοκρατία της Λιθουανίας και η Δημοκρατία της Μάλτας,
Εκτιμώντας τα ακόλουθα:
(1)
Η οδηγία 66/402/ΕΟΚ καθορίζει ανοχές όσον αφορά την παρουσία της Avena fatua στους σπόρους δημητριακών προς σπορά.
(2)
Η Εσθονία, η Λεττονία, η Λιθουανία και η Μάλτα ζήτησαν εξουσιοδότηση να θεσπίσουν αυστηρότερες απαιτήσεις όσον αφορά την εμπορία σπόρων δημητριακών προς σπορά από αυτές που καθορίζονται στην οδηγία 66/402/ΕΟΚ.
(3)
Η Εσθονία, η Λεττονία, η Λιθουανία και η Μάλτα υποβάλλουν την εγχώρια παραγωγή τους σπόρων δημητριακών προς σπορά σε αυστηρότερες απαιτήσεις από αυτές που προβλέπονται στην οδηγία 66/402/ΕΟΚ. Επιπλέον, πραγματοποιείται εκστρατεία εξάλειψης της Avena fatua από τα δημητριακά που καλλιεργούνται στα εν λόγω κράτη μέλη.
(4)
Συνεπώς, η Εσθονία, η Λεττονία, η Λιθουανία και η Μάλτα πρέπει να εξουσιοδοτηθούν για τη θέσπιση αυστηρότερων απαιτήσεων από αυτές που προβλέπονται στην οδηγία 66/402/ΕΟΚ όσον αφορά την εμπορία σπόρων δημητριακών προς σπορά προέλευσης άλλων χωρών.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Εσθονία, η Λεττονία, η Λιθουανία και η Μάλτα εξουσιοδοτούνται να ορίσουν ότι οι σπόροι δημητριακών προς σπορά, που τίθενται στο εμπόριο στο έδαφός τους, πρέπει να συνοδεύονται από επίσημο πιστοποιητικό, σύμφωνα με το άρθρο 11 της οδηγίας 66/402/ΕΟΚ, το οποίο θα αναφέρει ότι πληρούν τους όρους που θεσπίζονται στο άρθρο 2 της οδηγίας 74/268/ΕΟΚ της Επιτροπής (2).
Άρθρο 2
Η Εσθονία, η Λεττονία, η Λιθουανία και η Μάλτα κοινοποιούν στην Επιτροπή την ημερομηνία κατά την οποία και τον τρόπο με τον οποίο προτίθενται να κάνουν χρήση της εξουσιοδότησης που χορηγείται στο άρθρο 1.
Όταν η Εσθονία, η Λεττονία, η Λιθουανία και η Μάλτα θεσπίζουν μέτρα στο πλαίσιο της εξουσιοδότησης που προβλέπεται στο άρθρο 1, κοινοποιούν άμεσα στην Επιτροπή τα εν λόγω μέτρα και την ημερομηνία που αυτά τίθενται σε ισχύ.
Η Επιτροπή ενημερώνει τα υπόλοιπα κράτη μέλη σχετικά.
Άρθρο 3
Η παρούσα απόφαση απευθύνεται στη Δημοκρατία της Εσθονίας, στη Δημοκρατία της Λεττονίας, στη Δημοκρατία της Λιθουανίας και στη Δημοκρατία της Μάλτας.
Βρυξέλλες, 2 Μαρτίου 2005.

Labels: 17
5
3
6
18